Nelson Mandela-Universiteit se naam verander | News24
Nelson Mandela-Universiteit se naam verander
DIS nog nie amptelik nie, maar NMMU verloor ’n M en sal eersdaags as die Nelson Mandela-Universiteit bekend staan.
Dié nuwe naam vir die universiteit wat tot onlangs nog as die Nelson Mandela Metropolitaanse Universiteit (NMMU) bekend was, is deur dr. Blade Nzimande, minister van hoër onderwys en opleiding, in die Staatskoerant van 23 Junie bekend gemaak. Debbie Derry, universiteitswoordvoerder, het die naamsverandering bevestig.
“Die proses is egter in die hande van die regering,” sê sy. “Die universiteit wil graag al die formele prosesse en protokolle respekteer voordat ’n amptelike aankondiging gemaak kan word.” – ALVENÉ APPOLLIS